ગઇ કાલે દિલ્હીના એક સાંસદે કિડનીના દર્દીના ઇલાજ માટે ભલામણ પત્ર લખ્યો. આ પત્ર બાદ એઇમ્સના રેસિડેન્ટ ડોક્ટર્સનું કહેવું છે કે દર્દીને ઇલાજ તો મળી શકતો નથી, પરંતુ તેમને પરેશાની જરૂર થાય છે. સાંસદ અને ધારાસભ્ય દર્દીઓને ખોટો દિલાસો આપવા માટે પત્ર લખી દે છે. એઇમ્સના રેસિડેન્ટ ડોક્ટર્સ એસોસીએશનના પ્રેસિડેન્ટ ડો.હરજિતસિંહ ભાટીએ કહ્યું કે આ રોજનું કામ છે. દરેક સાંસદ અને એમએલએ પોતાના લેટર પેડ પર કોઇનીયે ભલામણ મોકલી આપે છે.